شەفەق
نيوز/ مەسرور بارزانی سەرۆک حکومەت هەرێم کوردستان، فەرمان وازکردن لێکۆڵینەوە لە کوشتن
خوەنەوار زانکۆ بەشار فائق دا، وەگورەی راگەیانن وەزارەت خوەنەواری باڵا و
توێژینەوەی زانستی.
ئەوەیش
لە کۆنگرەیگ رووژنامەوانی هات لەلایەن دکتۆر عەبدولفەتاح عەبدولڕەزاق جینشین وەزارەت
خوەنەواری باڵا و توێژینەوەی زانستی لە هەرێم کوردستان.
دکتۆر فەتاح لەناو کۆنگرەگە وت: سەرۆک حکومەت
هەرێم کوردستان فەرمان وە هاوردن تەرم قوربانیەگە ئەرا هەرێم کوردستان و وازکردن لێکۆڵینەوە
لە رویداوەگە دا.
وەزارەتەگە وتیش: ئەوەسا وەزارەتەگە گشت ریکارەیل
جیوەجی کەێد و داوای نووڕستن وە کاغەزەیل لێکوڵینەوە کەێد، و دووپات لە گرنگی رەسین
وە تاوانکارەیل و سزادانیان کرد.
بەشار
فائق ئەو گەنجە لە خەڵک هەرێم کوردستان لەوەر زەخمەیل چەقوو لە ئەحواز ئیران وەرجە
چەن رووژیگ گیانی لەدەسدا.
